[{"text_idx": "#000000", "text": "Aastaks 2025 moodustab Y-generatsioon 75% to\u0308o\u0308jo\u0303ust. Kui juhid ei mo\u0303ista selle sihtgrupi eripa\u0308ra, ta\u0308hendab see organisatsioonidele ma\u0308rkimisva\u0308a\u0308rset produktiivsuse kadu. Artikkel on kirjutatud tuginedes u\u0308he maailma suurima uuringute organisatsiooni Gallup pidevalt ta\u0308ienevale infokogumile Y-generatsiooni kohta."}, {"text_idx": "#000001", "text": "So\u0303ltumata kuulujuttudest, tahab Y-generatsioon tegelikult vastutada\nY-generatsiooni esindaja tahab, et juht teeks temast meistri\nTo\u0308o\u0308koha fu\u0308u\u0308siline atmosfa\u0308a\u0308r on to\u0308o\u0308 valikul va\u0308hem ta\u0308htis kui vo\u0303ib arvata"}, {"text_idx": "#000002", "text": "To\u0308o\u0308vo\u0303tjana erineb Y-generatsioon varasematest po\u0303lvkondadest suures pildis ja\u0308rgmiselt:"}, {"text_idx": "#000004", "text": "Gallup on leidnud, et ainult 26% Y-generatsiooni esindajatest va\u0308idab, et on kuulnud seitsme pa\u0308eva jooksul kedagi organisatsioonis ra\u0308a\u0308kimas, kuidas on nende to\u0308o\u0308 seotud missiooniga. Pisut suurem hulk \u2013 34% \u2013 u\u0308tleb, et on viimase 30 pa\u0308eva jooksul kuulnud lugu sellest, kuidas organisatsioonil oli mo\u0303ne kliendi elule vo\u0303i a\u0308rile positiivne mo\u0303ju. Just sel po\u0303hjusel on missiooni sagedane kommunikeerimine organisatsiooni liidrite poolt a\u0308a\u0308rmiselt oluline. Mitte ainult so\u0303nades, vaid ka tegudes, pidevas eeskujus, kuidas missiooni ja\u0308rgi elamine va\u0308ljenduda vo\u0303iks."}, {"text_idx": "#000005", "text": "2) Y-generatsioon va\u0308a\u0308rtustab arengut. Enamikku selle generatsiooni esindajaist ei huvita see, millega to\u0308o\u0308kohad end nende jaoks reklaamivad \u2013 a\u0308ge kontor, peod, pingpongilaud, tasuta kohv vms. Nad ei u\u0308tle sellest ka a\u0308ra, kuid see ei pane neid pingutama. Otsides to\u0308o\u0308kohta, on Y-generatsiooni esindaja jaoks ko\u0303ige olulisem vo\u0303imalus o\u0303ppida ja areneda. Samad ma\u0308rkso\u0303nad hoiavad seda gruppi ka olemasoleva to\u0308o\u0308andja juurest lahkumast."}, {"text_idx": "#000006", "text": "3) Y-generatsiooni esindaja ei otsi u\u0308lemust, vaid eratreenerit, kes teeks temast meistri. Enda ko\u0303rvale tahetakse kedagi, kes na\u0308eks to\u0308o\u0308tajat kui inimest, mitte kui to\u0308o\u0308riista. Y-generatsiooni esindaja tahab oma juhiga ra\u0308a\u0308kida enamast kui to\u0308o\u0308. Paljud Y-generatsiooni esindajad ei tunne end juhi poole po\u0308o\u0308rdudes nii mugavalt kui vanemad kolleegid, ja hindavad seeto\u0303ttu juhi isiklikku huvi eriti ko\u0303rgelt."}, {"text_idx": "#000007", "text": "4) Y-generatsioon ei soovi kord aastas toimuvaid arenguvestlusi, vaid pidevat kommunikatsiooni. See generatsioon on pidevas suhtluses \u2013 tekstiso\u0303numite, Facebooki, LinkedIN\u2019i, Skype\u2019i, e-mailide, twitteri, instagrammi, whatsappi, viberi ja ku\u0308mne muu olemasoleva ja veel loodava kanali kaasabil. Infovoog, milles see generatsioon viibib, on pidev ja lakkamatu. See mo\u0303jutab omakorda ootusi to\u0308o\u0308kohale, sest ollakse harjunud pideva tagasiside ja aruteluga."}, {"text_idx": "#000008", "text": "Kuna suur osa Y-generatsiooni esindajaist ei koge, et nende vajadused seoses u\u0308lalmainitud nimekirjaga oleksid ta\u0308idetud, on Gallup leidnud, et:"}, {"text_idx": "#000009", "text": "Vahetab to\u0308o\u0308kohti rohkem kui u\u0308kski varasem generatsioon."}, {"text_idx": "#000010", "text": "6 Y-generatsiooni esindajat ku\u0308mnest u\u0308tleb, et on hetkel otsimas to\u0308o\u0308 ko\u0303rvalt teisi vo\u0303imalusi."}, {"text_idx": "#000012", "text": "On to\u0303ena\u0308oliselt va\u0308hem pu\u0308hendunud kui vanemad kolleegid ning liigitub suuremal hulgal \u201cmittepu\u0308hendunute\u201d kategooriasse."}, {"text_idx": "#000013", "text": "55% Y- generatsiooni to\u0308o\u0308tajatest ei ole oma to\u0308o\u0308sse pu\u0308hendunud"}, {"text_idx": "#000014", "text": "Kuna Y-generatsiooni esindajad on la\u0308bi sotsiaalvo\u0303rgustike vo\u0303imelised leidma infot to\u0308o\u0308kohtade kohta kiiremini kui u\u0308kski varasem po\u0303lvkond, on see loonud alateadliku tunde, et neil on \u201cvalik\u201d ning nad ei pea tegema to\u0308o\u0308d, mis ei ole nende jaoks parim. Ja kuna seda gruppi iseloomustab suurel hulgal ka kohustuste vabadus nii pere kui kodulaenu na\u0308ol, on see grupp oluliselt rohkem valmis liikuma sinna, kus rohi tundub rohelisem."}, {"text_idx": "#000015", "text": "Just seeto\u0303ttu na\u0308haksegi tihti Y-generatsiooni esindajat sihitult ringi hu\u0308pleva u\u0308leoleva inimesena, kes usub, et va\u0308a\u0308rib privileege."}, {"text_idx": "#000016", "text": "Oluline on aga mo\u0303ista, et inimesed, kes ei ole oma to\u0308o\u0308sse kiindunud, tunnevad selle suhtes pigem u\u0308ksko\u0303iksust, kuid u\u0308ksko\u0303iksus ja u\u0308leolevus ei ole su\u0308nonu\u0308u\u0308mid."}, {"text_idx": "#000017", "text": "Kuna ainult 26% Y-generatsiooni esindajatest on oma to\u0308o\u0308sse pu\u0308hendunud, vo\u0303ib ja\u0308reldada, et paljud otsivad uut to\u0308o\u0308d just seeto\u0303ttu, et nad ei ole pu\u0308hendunud."}, {"text_idx": "#000018", "text": "\u201cSuur osa Y-generatsiooni esindajatest ei soovi to\u0308o\u0308kohti vahetada, kuid ettevo\u0303tted, kus nad to\u0308o\u0308tavad, ei loo ka piisavalt po\u0303hjuseid, et ja\u0308a\u0308da.\u201d"}, {"text_idx": "#000019", "text": "Isegi kui pealtna\u0308ha vo\u0303ib tunduda, et Y-generatsiooni to\u0308o\u0308tajad no\u0303uavad rohkem ja ei rahuldu justkui millegagi, siis reaalsuses tahavad nad teha to\u0308o\u0308d, mis va\u0308a\u0308riks nende aega, ja nad ei lo\u0303peta otsimist enne, kui on sellise va\u0308ljakutse leidnud."}, {"text_idx": "#000020", "text": "Seda va\u0308idet toetavad Gallupi analu\u0308u\u0308sid, mis on va\u0308lja toonud, et 47% mittepu\u0308hendunud Y-generatsiooni esindajatest va\u0308idab, et on valmis to\u0308o\u0308d vahetama kohe, kui peaks tekkima parem vo\u0303imalus, kuid ainult 17% Y-generatsiooni to\u0308o\u0308tajatest, kes on oma to\u0308o\u0308sse pu\u0308hendunud, vastab samamoodi."}, {"text_idx": "#000021", "text": "Majandustulemuste seisukohast on tegemist ma\u0308rkimisva\u0308a\u0308rse riskiga, sest kaadrivoolavus ta\u0308hendab ebau\u0308htlast kvaliteeti klientide jaoks ning kahjustab to\u0308o\u0308andja mainet ka varasemate generatsioonide silmis."}, {"text_idx": "#000022", "text": "Ulatuslikul teadusto\u0308o\u0308l po\u0303hinev juhtimiskoolitus \u201cTugevustele tuginev juhtimine\u201d aitab luua talente ligimeelitava to\u0308o\u0308kultuuri ja pu\u0308hendunud meeskonna."}, {"text_idx": "#000023", "text": "To\u0308o\u0308tajate leidmisse tuleb suhtuda sama to\u0303siselt kui klientide leidmisse. Enamik organisatsioone investeerib aega ja raha, et mo\u0303juda potentsiaalsele kliendile atraktiivselt, kuid va\u0308hesed panustavad, et luua tugev to\u0308o\u0308andja kuvand, mis oleks atraktiivne just to\u0308o\u0308otsijatele turul."}, {"text_idx": "#000024", "text": "Esimene oluline samm, mida organisatsioonid peavad eristumiseks silmas pidama, on mustrite mo\u0303istmine, mille ja\u0308rgi Y-generatsioon otsuseid teeb. Arvestades Y-generatsiooni digitaalset eluviisi, vo\u0303ib oodata, et enamik neist kasutab to\u0308o\u0308otsinguil kodulehti ja online-kanaleid rohkem kui u\u0308htegi muud allikat."}, {"text_idx": "#000025", "text": "Seega, kas teie organisatsioonil on veebi-po\u0303hine va\u0308rbamiskeskkond, mis teeb teid to\u0308o\u0308andjana Y-generatsiooni silmis atraktiivseks? Keskkond, mis on ilus, selge ja eristuv? Koht, kus on leitav olemasolevate to\u0308o\u0308tajate tagasiside, mis annab edasi tunde ja mo\u0303tte, mida nemad to\u0308o\u0308kohaga seostavad?"}, {"text_idx": "#000026", "text": "\u201cArvestades, et 85% Y-generatsiooni esindajatest kasutab internetti peamiselt la\u0308bi telefoni, on oluline, et ettevo\u0303tted, kes soovivad sihtgrupile atraktiivsed olla, peaksid seda va\u0308rbamislehe disainimisel silmas pidama.\u201d"}, {"text_idx": "#000029", "text": "Kuna Y-generatsiooni iseloomustab keskmiselt suurem virtuaalne sotsialiseerumine, on Gallupi andmetel va\u0308ga to\u0303ena\u0308oline, et see sihtgrupp ku\u0308sib enne to\u0308o\u0308le asumist soovitusi olemasolevatelt vo\u0303i endistelt to\u0308o\u0308tajatelt ning po\u0308o\u0308rdub ka pere ja so\u0303prade poole. See na\u0308itab, kui ta\u0308htis on teadlik ja su\u0308steemne to\u0308o\u0308 to\u0308o\u0308andja bra\u0308ndinguga ja see, et to\u0308o\u0308tajad oleksid motiveeritud edasi andma, miks nad ettevo\u0303ttes to\u0308o\u0308tavad ja mida nad organisatsiooni ja selle juhtide juures hindavad."}, {"text_idx": "#000030", "text": "Levib mu\u0308u\u0308t, et Y-generatsioon eelistab organisatsioone, mis meenutavad rohkem kohvikuid kui traditsioonilist kontorit. Gallup on leidnud, et mitteformaalne to\u0308o\u0308atmosfa\u0308a\u0308r on Y-generatsiooni jaoks ko\u0303ige va\u0308hem ta\u0308htis kriteerium uue to\u0308o\u0308koha valikul."}, {"text_idx": "#000031", "text": "Ainult 15% Y-generatsiooni esindajatest va\u0308idab, et to\u0308o\u0308koha fu\u0308u\u0308siline atmosfa\u0308a\u0308r on neile to\u0308o\u0308 valikul a\u0308a\u0308rmiselt oluline (extremely important) ja ainult 18% Y-generatsiooni esindajatest u\u0308tleb, et peab to\u0308o\u0308koha valikul oluliseks lo\u0303bu (fun place to work)."}, {"text_idx": "#000032", "text": "Seega on Google\u2019i kultuses kuulsaks saanud ronimisseinad ja videoma\u0308ngude ruumid oluliselt va\u0308hem ta\u0308htsad, kuid arvatakse."}, {"text_idx": "#000033", "text": "1. Vo\u0303imalus o\u0303ppida ja areneda"}, {"text_idx": "#000034", "text": "87% Y-generatsiooni esindajatest va\u0308idab, et vo\u0303imalus kasvada nii inimese kui professionaalina on to\u0308o\u0308koha valikul a\u0308a\u0308rmiselt oluline."}, {"text_idx": "#000035", "text": "Kuna tegemist on inimestega, kes on oma karja\u0308a\u0308ri alguses, on ko\u0303rgendatud huvi isikliku arengu vastu loogiline: paremaks saamine toob kaasa po\u0303nevamad vo\u0303imalused ja aitab kaudselt kaasa soovitud majandusliku stabiilsuse saavutamisele."}, {"text_idx": "#000036", "text": "Ainult 1 neljast Y-generatsiooni esindajast no\u0303ustub va\u0308itega: \u201cTo\u0308o\u0308 juures on keegi, kes julgustab mind arenema.\u201d"}, {"text_idx": "#000037", "text": "Paljud organisatsioonid Gallupi globaalses andmebaasis ei ta\u0308ida Y-generatsiooni ootust arengule."}, {"text_idx": "#000038", "text": "Suur osa ko\u0303rge kaadrivoolavusega organisatsioone Eestis ei koolita oma to\u0308o\u0308tajaid \u2013 eriti just jaekaubanduses vo\u0303i restoranisektoris \u2013 etteka\u0308a\u0308ndel, et miks koolitada inimesi, kes nagunii la\u0308hevad to\u0308o\u0308lt a\u0308ra. Kuid kas ei ole huvitav kokkusattumus, et enamik nendes sektorites to\u0308o\u0308tavatest inimestest kuulub vanuse ja\u0308rgi Y-generasiooni ning kelle peamine to\u0308o\u0308le ja\u0308a\u0308mise po\u0303hjus on just isiklik areng?"}, {"text_idx": "#000039", "text": "On juhte, kelle kogemuse ja\u0308rgi ei huvitu see grupp arengust. \u201cPakud neile koolitusi ja nad ei ilmu isegi kohale,\u201d on juhtide sage mure."}, {"text_idx": "#000040", "text": "Siinkohal tuleb aga ku\u0308sida, kas need inimesed on u\u0308ldse motiveeritud konkreetses organisatsioonis to\u0308o\u0308tama, s.t kas see grupp Y-generatsiooni esindajaid tunneb, et organisatsioonil on suurem eesma\u0308rk kui lihtsalt kasum? Y-generatsiooni esindaja ei na\u0308e mo\u0303tet arendada end selleks, et omanikud saaksid rohkem teenida."}, {"text_idx": "#000041", "text": "On ka juhte, kes arvavad, et to\u0308o\u0308tajad ei peaks eeldama, et ettevo\u0303te investeerib nende arengusse, enne kui nad on va\u0308lja teeninud usalduse ja to\u0303estanud, et nad on sellist investeeringut u\u0308ldse va\u0308a\u0308rt. Siinkohal on ilmselt oluline mo\u0303ista, et Y-generatsiooni esindajate soov areneda ei tulene arvamisest, et nad va\u0308a\u0308rivad teistsugust kohtlemist kui teised, vaid siirast soovist o\u0303ppida uusi oskuseid, olla kasulikud ja kogeda, et nende elul ja to\u0308o\u0308l on mo\u0303te."}, {"text_idx": "#000042", "text": "Sellest la\u0308htepunktist vaadates on kurb fakt, et ainult 39% Y-generatsiooni to\u0308o\u0308tajatest leiab, et on 30 pa\u0308eva jooksul o\u0303ppinud midagi uut, mis aitab neil oma to\u0308o\u0308d paremini teha. Alla poole Y-generatsiooni esindajatest annab maksimumhinde va\u0308itele, et on viimase aasta jooksul saanud to\u0308o\u0308 juures o\u0303ppida ja areneda."}, {"text_idx": "#000043", "text": "Taaskord vo\u0303ib mo\u0303ni juht kogeda a\u0308rritust: \u201cMe ju koolitame oma inimesi!\u201d vo\u0303i \u201cNad ei tule ju koolitustele kohale!\u201d vo\u0303i \u201cSee on ku\u0308ll ikka igau\u0308he enda probleem, kui ta aasta jooksul midagi o\u0303ppida ei suuda!\u201d Po\u0303hjus vo\u0303ib olla o\u0303ppemeetodis (liiga kuiv), o\u0303ppe la\u0308biviijas (liiga karm) vo\u0303i o\u0303ppe sisus (liiga igav)."}, {"text_idx": "#000044", "text": "\u201cGallup on avastanud, et Y-generatsiooni esindajad ootavad, et see, mida nad o\u0303pivad, oleks kasulik, kuid ainult kolmandik (29%) Y-generatsiooni esindajaid vastab maksimumhindega va\u0308itele, et viimane koolitus oli nende aega va\u0308a\u0308rt.\u201d"}, {"text_idx": "#000045", "text": "Kuigi osa arengust puudutab koolitusi, on juhi u\u0308ks oluline u\u0308lesanne aja jooksul aru saada, kuidas iga u\u0308ksikindiviid tema meeskonnas o\u0303pib, ja vajadusel tagada just talle sobivad meetodid arenguks. U\u0308he jaoks on piisav arenguka\u0308iviti see, et juht saadab talle e-maili peale huvitavaid videoid vo\u0303i artikleid, teise jaoks on areng see, kui talle antakse mo\u0303ni uus u\u0308lesanne, kolmanda jaoks on areng koolitus."}, {"text_idx": "#000046", "text": "58% Y-generatsiooni esindajatest va\u0308idab, et on a\u0308a\u0308rmiselt oluline teha to\u0308o\u0308d, mis oleks huvitav."}, {"text_idx": "#000047", "text": "Intervjueerides Y-generatsiooni to\u0308o\u0308otsijaid, on juhil oluline vo\u0303imalus tekitada kandidaadis entusiasm uue rolli vastu, ro\u0303hutades selle mo\u0303ju klientide ja kolleegide jaoks ning maalides pildi sellest, kuidas tulevane to\u0308o\u0308 on seotud ko\u0303rgema eesma\u0308rgiga, mida organisatsioon sihib."}, {"text_idx": "#000048", "text": "Iga to\u0308o\u0308d saab teha huvitavaks, kuid see no\u0303uab juhti, kellel on isikuomaduste tasandil eeldusi ideede mu\u0308u\u0308giks. Tallinna TripAdvisor nr 1 restoran Rataskaevu 16 juht Rain Tunger on u\u0308ks selliseid juhte."}, {"text_idx": "#000049", "text": "Rain u\u0308tleb uusi teenindajaid va\u0308rvates potentsiaalsele kandidaadile, et ainus po\u0303hjus, miks restoran on ja ja\u0308a\u0308b klientide lemmikuks, ei ole mitte toit ega atmosfa\u0308a\u0308r, vaid see, et restoranis to\u0308o\u0308tavad inimesed, kes muudavad maailma."}, {"text_idx": "#000050", "text": "Ko\u0303ik, kes on selles restoranis einestanud, peavad to\u0303dema, et Rain on suutnud teha stereotu\u0308u\u0308pselt mitte-prestiiz\u030cse ameti Y-generatsiooni to\u0308o\u0308vo\u0303tjate jaoks hinnatud ja atraktiivseks. \u201cTavalised teenindajad\u201d tunnevad, et nende to\u0308o\u0308 on ebatavaliselt ta\u0308htis, ja tehes to\u0308o\u0308d, kus tuhanded igavlevad, tunnevad Rataskaevu 16 teenindajad hoopis huvi ja arenevad la\u0308bi oma tegevuste."}, {"text_idx": "#000052", "text": "See vajadus vo\u0303ib olla otseselt seotud sihtgrupi vanusega. Y-generatsiooni esindajad mo\u0303tlevad oma tulevikule ning soovivad teada, kas ja kuidas organisatsioon vo\u0303imaldab neil edasi liikuda, kui nende oskused ja kogemus kasvavad. Seeto\u0303ttu on oluline, et juba esimese intervjuu ka\u0308igus saaks to\u0308o\u0308otsija teada, mille ja\u0308rgi tehakse ettevo\u0303ttes edutamisotsuseid ning mo\u0303o\u0303detakse tulemusi."}, {"text_idx": "#000053", "text": "Kuhu ja\u0308a\u0308b raha? Gallup u\u0308tleb, et raha on oluline absoluutselt ko\u0303ikidele inimestele ning Y-generatsiooni esindajad ei eristu siin teistest."}, {"text_idx": "#000054", "text": "Ha\u0308sti planeeritud va\u0308rbamisstrateegia meelitab ku\u0308ll inimese kohale, kuid omab va\u0308he mo\u0303ju selle u\u0308le, kui kauaks ta ja\u0308a\u0308b ja kui produktiivne ta on. Gallup on leidnud, et peamine Y-generatsiooni to\u0308o\u0308vo\u0303tja tulemuslikkuse ennustaja on suhe otsese juhiga. Y-generatsiooni esindaja ei soovi enda ko\u0303rvale u\u0308lemust, kes ka\u0308sutaks, vaid arengupartnerit ja coach\u2019i, kes suunaks."}, {"text_idx": "#000055", "text": "Efektiivsed juhid mo\u0303istavad fundamentaalseid inimmotivatsiooni nurgakive ning to\u0308o\u0308tavad strateegiliselt iga u\u0308ksikindiviidi potentsiaali maksimeerimisega. Treener-tu\u0308u\u0308pi juhid mo\u0303juvad personalile justkui arengukiirendid nii professionaali kui indiviidina. Just seda Y-generatsiooni esindajad ko\u0303ige enam otsivad."}, {"text_idx": "#000056", "text": "72% Y- generatsiooni esindajatest, kes no\u0303ustub va\u0308itega \u201cJuht aitab mul seada arengueesma\u0308rke\u201d, on to\u0308o\u0308sse pu\u0308hendunud."}, {"text_idx": "#000057", "text": "See info na\u0308itab, et kui juht ra\u0308a\u0308gib to\u0308o\u0308tajaga tema arengust, toob see kaasa selle, et inimene hoolib vastutasuks tulemustest, organisatsioonist, klientidest ja kollektiivist."}, {"text_idx": "#000058", "text": "Gallupi uuringud na\u0308itavad, et Y-generatsiooni esindajad no\u0303ustuvad ma\u0308rkimisva\u0308a\u0308rselt va\u0308iksema to\u0303ena\u0308osusega va\u0308itega, et nad teavad, kuidas ja\u0308rjestada oma to\u0308o\u0308alaseid eesma\u0308rke (54% vs. 71% varasemate generatsioonide esindajad)."}, {"text_idx": "#000059", "text": "Vo\u0303imalik, et vo\u0303ime oskuslikult to\u0308o\u0308d organiseerida kasvab vanuse ja kogemustega, kuid igal juhul on juhtidel selle info valguses oluline olla Y-generatsiooni to\u0308o\u0308tajatele toeks lu\u0308hi- ja pikaajaliste eesma\u0308rkide seadmisel. Gallupi uuringud na\u0308itavad, et pu\u0308hendumus on ko\u0303ige ko\u0303rgem nende to\u0308o\u0308tajate seas, kelle juht kohtub nendega silmast silma korra na\u0308dalas."}, {"text_idx": "#000060", "text": "44% Y-generatsiooni esindajatest, kelle juht kohtub nendega regulaarselt, on pu\u0308hendunud."}, {"text_idx": "#000061", "text": "Suures pildis peaks juht pu\u0308u\u0308dma suhelda iga alluvaga korra pa\u0308evas. Gallup ei va\u0308ida, et see peab olema po\u0303hjalik vestlus, kus analu\u0308u\u0308sitakse pooleliolevaid projekte vms, pigem on olulised sellised kohtumised, mis annavad to\u0308o\u0308tajatele vo\u0303imaluse jagada mo\u0303tteid, ettepanekuid ning esitada ku\u0308simusi, millele ta soovib vastuseid."}, {"text_idx": "#000062", "text": "\u201cKiirkohtingud\u201d ei pea toimuma isegi silmast silma. Kuigi igasugune suhtlus on parem kui mittesuhtlus, siis juhid, kes kasutavad kombinatsiooni kohtumistest, ko\u0303nedest ja e-mailidest, on Y-generatsiooni mo\u0303jutamisel ko\u0303ige tulemuslikumad."}, {"text_idx": "#000063", "text": "See on hea uudis juhtidele, kelle alluvad to\u0308o\u0308tavad kontorist eemal. Muidugi ei ta\u0308henda see, et isiklikud kohtumised vo\u0303ivadki a\u0308ra ja\u0308a\u0308da, aga Gallupi va\u0308itel sobivad ha\u0308sti ka vestlused Skype\u2019i vo\u0303i mo\u0303ne muu videotarkvara vahendusel."}, {"text_idx": "#000064", "text": "Vestlused peavad puudutama enamat kui to\u0308o\u0308"}, {"text_idx": "#000065", "text": "Kui juht loob keskkonna, kus to\u0308o\u0308tajad tunnevad end oma vajadusi va\u0308ljendades vabalt, suureneb to\u0308o\u0308taja pu\u0308hendumus ning seela\u0308bi to\u0303ena\u0308osus ettevo\u0303ttesse pu\u0308sima ja\u0308a\u0308da. Y-generatsiooni esindajad tahavad juhtidega ra\u0308a\u0308kida lisaks to\u0308o\u0308le ka sellest, mis toimub nende elus va\u0308ljaspool to\u0308o\u0308d:"}, {"text_idx": "#000066", "text": "59% Y-generatsiooni esindajatest, kes arutab juhiga to\u0308o\u0308sse mittepuutuvaid teemasid, on pu\u0308hendunud. 62% Y-generatsiooni esindajatest, kes ra\u0308a\u0308givad juhiga to\u0308o\u0308va\u0308listel teemadel, plaanib organisatsioonis to\u0308o\u0308tada ka aasta pa\u0308rast."}, {"text_idx": "#000067", "text": "Isiksusetestide koodvastused na\u0308itavad, et Y-generatsiooni esindajad on loomult sotsiaalsemad ja empaatilisemad kui varasemate generatsioonide esindajad ja ootavad samasuguseid omadusi ka juhilt."}, {"text_idx": "#000068", "text": "Kuid ainult 29% Y-generatsiooni to\u0308o\u0308tajatest tunneb end mugavalt juhiga to\u0308o\u0308va\u0308listel teemadel ra\u0308a\u0308kimisel. Vo\u0303imalik, et selle po\u0303hjus peitub omakorda selles, et va\u0308hem kui 50% Y-generatsiooni esindajaist tunneb, et to\u0308o\u0308 juures hoolitakse neist kui isiksustest."}, {"text_idx": "#000069", "text": "Kui juhid o\u0303pivad to\u0308o\u0308tajaid tundma kui inimesi, saab aja jooksul tekkida usaldus, mis aitab to\u0308o\u0308tajal tunda end turvaliselt. See omakorda loob eeldused selleks, et inimesed katsetaksid rohkem, vo\u0303taksid vastu va\u0308ljakutseid, jagaksid informatsiooni ja toetaksid u\u0308ksteist."}, {"text_idx": "#000072", "text": "Clifton Strengthsfinder2.0 testi globaalsest andmebaasist tuleb statistiliselt va\u0308lja, et Y-generatsiooni esindajatel esineb ko\u0303ige sagedamini kombinatsioon ja\u0308rgmisest viiest isikuomadusest:"}, {"text_idx": "#000073", "text": "Achiever (saavutaja): inimene, kellel on ko\u0303rge vajadus saavutada ja tegutseda; Responsibility (vastutustunne): vajadus vastutada vo\u0303etud kohustuste ta\u0308itmise eest; Learner (o\u0303ppija): vajadus o\u0303ppida pidevalt midagi uut; Empathy (empaatia): kalduvus mo\u0303ista teiste inimeste tundeid; Adaptability (kohanemisvo\u0303ime): vo\u0303ime kohaneda ja teha seda, mis tundub hetkel o\u0303ige."}, {"text_idx": "#000074", "text": "U\u0308ks sagedane va\u0308a\u0308rarusaam Y-generatsiooni kohta on see, et need inimesed ei taha vastutada. Samas tuleb Gallupi isiksusetesti koondanalu\u0308u\u0308se vaadates va\u0308lja, et to\u0303de on hoopis vastupidine."}, {"text_idx": "#000075", "text": "Y-generatsiooni esindajaid iseloomustab ko\u0303rge saavutus- ja vastutusvajadus, nii et kui nad tegelevad asjadega, mis on mo\u0303testatud ja mille puhul nad na\u0308evad seost isiklike arengueesma\u0308rkidega, on neil soov asjad a\u0308ra teha."}, {"text_idx": "#000076", "text": "Seeto\u0303ttu vajavadki nad enda ko\u0303rvale mitte u\u0308lemust, vaid treenerit \u2013 kedagi, kellega koos seada sihte ja kellele antud lubadused innustaksid vo\u0303tma vastutust. Ligi kuus Y-generatsiooni esindajat ku\u0308mnest (56%), kes no\u0303ustub va\u0308itega, et juht no\u0303uab neilt vastutust tulemuste eest, on to\u0308o\u0308sse pu\u0308hendunud."}, {"text_idx": "#000078", "text": "60% Y-generatsiooni esindajatest va\u0308idab, et on avatud uutele to\u0308o\u0308pakkumistele, mis ta\u0308hendab, et rohkem kui pooled aastatel 1980\u20132002 su\u0308ndinud inimesed kaaluvad just praegu to\u0308o\u0308kohavahetust. See on vo\u0303imalus neile, kes otsivad uusi talente, ja va\u0308ljakutse neile, kes tahavad neid hoida."}, {"text_idx": "#000079", "text": "Gallupi uuringud na\u0308itavad, et Y-generatsiooni vajadused \u2013 to\u0308o\u0308, millel on mo\u0303te; vo\u0303imalus areneda; hooliv suhe juhiga ja pidevalt toimuvad vestlused \u2013 ei erine varasemate generatsioonide vajadustest."}, {"text_idx": "#000080", "text": "Erinevus seisneb aga selles, et kui varasemad generatsioonid olid valmis oma soovide ta\u0308itumata ja\u0308tmisel to\u0308o\u0308d madala pu\u0308hendumusega edasi tegema (kahjustades seela\u0308bi organisatsiooni), siis Y-generatsioon la\u0308heb to\u0308o\u0308lt a\u0308ra."}, {"text_idx": "#000081", "text": "Ja see on hea uudis, sest ainult radikaalne va\u0308ljakutse sunnib juhte tegema radikaalseid tegusid, selleks et inimesed to\u0303esti pu\u0308henduksid: vestlema, hoolima, mo\u0303tlema enamast kui raha."}, {"text_idx": "#000082", "text": "Kokkuvo\u0303ttes vo\u0303idavad ko\u0303ik, sest teistsugune juhtimisstiil tagab mitte ainult selle, et Y-generatsioon ja\u0308a\u0308b to\u0308o\u0308le, vaid ka selle, et kogu organisatsioon liigub la\u0308hemale potentsiaalile, mis ja\u0308a\u0308ks muidu alatiseks saavutamata."}]